**NOTĂ INFORMATIVĂ**

**la proiectul Hotărîrii Guvernului pentru aprobarea unor măsuri suplimentare de transparență privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020**

|  |
| --- |
| **Denumirea autorului și, după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Prezentul proiect de Hotărîre de Guvern este elaborat cu scopul instituirii unui mecanism de transparență sporită privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020.  COVID-19 este o criză sanitară care necesită soluții rapide și inteligente în tratarea creșterii cererii de bunuri și servicii, în timp ce anumite lanțuri de aprovizionare sunt perturbate. Autoritățile contractante din domeniul sănătății se află în prima linie în ceea ce privește utilizarea acestor bunuri și servicii. Aceste autorități trebuie să asigure disponibilitatea medicamentelor, echipamentelor individuale de protecție, a dispozitivelor și materialelor medicale, dar și a infrastructurii spitalicești și informatice.  Pentru a de adapta la situația de urgență, au fost stabilite diverse opțiuni și mecanisme flexibile privind achizițiile publice în vederea achiziționării de bunuri, servicii și lucrări necesare pentru a face față crizei.  Totodată utilizarea procedurilor simplificate de achiziții publice necesită aplicare unor cerințe speciale de raportare și transparență a cheltuielilor publice legate de criză, inclusiv prin publicarea informațiilor despre achizițiile publice relevante și proprietarii efectivi ai operatorilor economici contractați. Cheltuielile pentru atenuarea crizei trebuie supuse unui audit tematic realizat de Curtea de Conturi. |
| **Descrierea gradului de compatibilitate pentru proiectele care au ca scop armonizarea legislaţiei naţionale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului şi evidențierea elementelor noi** |
| Se propune aprobarea unor măsurilor suplimentare de raportare si transparență privind achizițiile publice necesare în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020. În acest scop se propune aprobarea unor forme de raportare suplimentară din partea autorităților contractante, și a unui Plan de măsuri obligatorii cu desemnarea autorităților responsabile și stabilirea termenelor de executare. |
| **Fundamentarea economico-financiară** |
| Implementarea proiectului nu implică cheltuieli financiare suplimentare. |
| **Modul de încorporare a actului în cadrul normativ în vigoare** |
| Urmare a aprobării acestui proiect nu este necesar a modifica sau abroga alte acte normative. |
| **Avizarea şi consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul este plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională/Procesul decizional, cât și pe [www.particip.gov.md](http://www.particip.gov.md).  Proiectul va fi trimis spre avizare către Ministerul Sănătății, Muncii și Protecției Sociale, Ministerul Afacerilor Interne, Ministerul Economiei și Infrastructurii, Agenția Achiziții Publice, Agenția Servicii Publice și expertizare Ministerului Justiției, Centrului Național Anticorupție. |

**Viceprim-ministru,**

**ministru al finanțelor Serghei PUȘCUȚA**